**แผนการจัดการเรียนรู้บูรณาการ (ไตรสิกขา)**

**กลุ่มสาระการเรียนรู้ศิลปะ**(ดนตรี) บูรณาการ กลุ่มสาระสังคมศึกษาศาสนาและวัฒนธรรม(พระพุทธศาสนา)

**หน่วยการเรียนรู้ที่ ๑** เรียนรู้เรื่องดนตรี **ชั้นประถมศึกษาปีที่ ๔**

**เรื่อง ประเภทของเครื่องดนตรีและเสียงของเครื่องดนตรีแต่ละประเภท** เวลา ๑ ชั่วโมง

วันที่………….. เดือน…………………….. พ.ศ. …………….

ผู้สอน นายณัชนนท์ โพธิรัตน์ โรงเรียนบ้านห้วยไร่

**กลุ่มสาระการเรียนรู้ศิลปะ**(ดนตรี)

**มาตรฐานการเรียนรู้**

**มาตรฐาน ศ ๒.๑** เข้าใจและแสดงออกทางดนตรีอย่างสร้างสรรค์ วิเคราะห์ วิพากษ์ วิจารณ์ คุณค่าดนตรีถ่ายทอดความรู้สึก ความคิดต่อดนตรีอย่างอิสระ ชื่นชม และประยุกต์ใช้ในชีวิตประจำวัน

**ตัวชี้วัด**

 **ศ ๒.๑ ป.๔/๒** จำแนกประเภทของเครื่องดนตรีที่ใช้ในเพลงที่ฟัง

กลุ่มสาระสังคมศึกษาศาสนาและวัฒนธรรม

**มาตรฐานการเรียนรู้**

 **มาตรฐาน ส ๒.๑** เข้าใจและปฏิบัติตนตามหน้าที่ของการเป็นพลเมืองดี มีค่านิยมที่ดีงามและธำรงรักษาประเพณีและวัฒนธรรมไทย ดำรงชีวิตอยู่ร่วมกันในสังคมไทยและสังคมโลกอย่างสันติสุข

**ตัวชี้วัด**

 **ส ๒.๑ ป.๔/๑** ปฏิบัติตนเป็นพลเมืองดีตามวิถีประชาธิปไตยในฐานะสมาชิกที่ดีของชุมชน

**จุดประสงค์การเรียนรู้**

 **๑.** นักเรียนจำแนกประเภทของเครื่องดนตรีที่ใช้ในเพลงที่ฟังได้

 ๒. นักเรียนบอกคุณค่าและการมีเจตคติที่ดีต่อดนตรี

 ๓. นักเรียนจำแนกประเภทของเครื่องดนตรีไทยและดนตรีพื้นเมืองอีสานในเพลงที่ฟังได้

 ๔. นักเรียนมีความกระตือรือร้นในการทำกิจกรรมและปฏิบัติตนเป็นพลเมืองดีตามวิถีประชาธิปไตยในฐานะสมาชิกที่ดีของชุมชน

**สาระสำคัญ**

ดนตรีถือเป็นมรดกทางวัฒนธรรมไทยที่ได้รับการสร้างสรรค์จากภูมิปัญญาของคนไทยในอดีตและมีการสืบทอดมาจนถึงปัจจุบันซึ่งถือได้ว่าเป็นดนตรีประจำชาติ ทั้งที่เป็นเครื่องดนตรีของไทยแท้ และเครื่องดนตรีไทยที่ได้รับอิทธิพลมาจากวัฒนธรรมอื่น ซึ่งเป็นวัฒนธรรมพื้นฐานที่ได้มาจากการใช้ภาษาไทยขับร้องการใช้เครื่องดนตรีไทยบรรเลง

**สาระการเรียนรู้**

 **ประเภทของเครื่องดนตรีและเสียงของเครื่องดนตรีแต่ละประเภท**

**คำถามสำคัญ**

 นักเรียนทราบหรือไม่ว่าประเภทของเครื่องดนตรีและเสียงของเครื่องดนตรีแต่ล่ะประเภทเป็นอย่างไร

**ชิ้นงาน/ภาระงาน**

1. ใบงาน เรื่อง ประเภทของเครื่องดนตรี
2. แบบทดสอบท้ายบทเรียน

**กระบวนการจัดการเรียนรู้**

 **ขั้นนำ สร้างเจตคติที่ดีต่อวิชาเรียน**

๑. นำเข้าสู่บทเรียนคือการสร้างสมาธิก่อนเรียนโดยครูสั่งนักเรียนปรบมือ ๕ ครั้ง ปรบให้ดังกว่านี้ปรบมือ ๕ ที ปรบให้ดีกว่าเดิม ตบตัก ๕ ครั้ง ปรบให้ดังกว่านี้ ตบตัก ๕ ที ปรบให้ดีกว่าเดิมครูเปลี่ยนจากปรบมือเป็นตบตัก หัวเราะ ยักคิ้วและยักไหล่ เป็นต้น หลังจากนั้นครูกล่าวทักทายนักเรียนแล้วสนทนาในเรื่อง ความรู้ทั่วไปของดนตรีจากนั้นครูกล่าวเชื่อมโยงเข้ากับประเภทของเครื่องดนตรีและเสียงของเครื่องดนตรีแต่ละประเภท (ศีล สมาธิ)

๒. สุ่มนักเรียนจำนวน ๓ - ๔ คน โดยให้นักเรียนอธิบายถึงความรู้ของดนตรีและเครื่องดนตรีที่นักเรียนรู้จัก (ศีล สมาธิ)

๓. ครูสรุปคำอธิบายของนักเรียนทั้ง ๓ - ๔ คนให้นักเรียนในห้องฟัง และเล่าเรื่องคุณค่าของดนตรีพื้นบ้านอีสานอันเป็นเอกลักษณ์ของภาคอีสาน ตั้งแต่อดีตจนถึงปัจจุบัน (ศีล)

**ขั้หหนสอน พัฒนากระบวนการคิดและพิจารณา**

๑. ครูแบ่งกลุ่มนักเรียนออกเป็น ๔ กลุ่มกลุ่มละเท่าๆกัน โดยแบ่งนักเรียนเพื่อศึกษากิจกรรมในแต่ละฐาน มีทั้งหมด ๔ ฐาน ซึ่งฐานที่ ๑ คือ เครื่องดีด ฐานที่ ๒ เครื่องสี ฐานที่ ๓ เครื่องตี และฐานที่ ๔ เครื่องเป่าและให้นักเรียนศึกษาในแต่ละฐานให้เข้าใจใช้เวลาฐานละ ๕ นาที ซึ่งในกิจกรรมนี้จะส่งผลให้นักเรียนได้ใช้สมาธิในการศึกษาหาความรู้(ศีล สมาธิ)

 ๒. เมื่อนักเรียนทำกิจกรรมในการศึกษาข้อมูลในแต่ละฐานครบทั้ง ๔ ฐานแล้ว ครูให้นักเรียนกลับเข้าที่ จากนั้นครูเริ่มถามคำถามในแต่ละฐานโดยให้นักเรียนตอบ และครูได้อธิบายเพิ่มเติมในส่วนที่นักเรียนยังไม่เข้าใจ ๓. ครูให้นักเรียนทำแบบทดสอบ เรื่อง ประเภทของเครื่องดนตรี เพื่อเป็นการทดสอบความเข้าใจของนักเรียน

**ขั้นสรุป เกิดแนวทางการปฏิบัติที่ยั่งยืน**

 ๑. ครูและนักเรียนร่วมกันสรุปเนื้อหาเรื่อง **ประเภทของเครื่องดนตรีและเสียงของเครื่องดนตรีแต่ละประเภท** พร้อมกัน จากนั้นครูเสริมเรื่องคุณค่าที่ดีของดนตรีและวัฒนธรรมไทยและนำความรู้วิชาดนตรีไปบูรณาการปรับใช้ในรายวิชาต่างๆ และสามารถนำความรู้ไปใช้ในชีวิตประจำวันได้เป็นอย่างดี (ปัญญา)

 ๒. ครูเพิ่มเติมเรื่องประโยชน์ของดนตรีซึ่งจะทำให้นักเรียนมีสมาธิการเรียนรู้ดีขึ้นหากเล่นต่อเนื่องและมีความชำนาญจะส่งผลให้นักเรียนเกิดทักษะและสามารถนำไปใช้ในชีวิตประจำวัน เพื่อประโยชน์และความสุขของตนเองครอบครัวและประเทศชาติต่อไป(ศีล สมาธิ ปัญญา)

**สื่อ/แหล่งการเรียนรู้**

1. ใบความรู้เรื่อง ประเภทของเครื่องดนตรี
2. ใบงานเรื่อง ประเภทของเครื่องดนตรี
3. แบบทดสอบการดีด การตี การสี และการเป่า บอกเครื่องดนตรีแต่ละประเภทได้
4. ฐานความรู้เรื่อง**ประเภทของเครื่องดนตรีและเสียงของเครื่องดนตรีแต่ละประเภท**

**กระบวนการวัดผลและประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| ๑. ตรวจใบงาน๒. ประเมินพฤฒิกรรมนักเรียนรายบุคคล๓. ประเมินคุณลักษณะอันพึงประสงค์ | ๑. ใบงาน๒. แบบประเมินพฤฒิกรรมนักเรียนรายบุคคล๓. แบบประเมินคุณลักษณะอันพึงประสงค์ | ๑. ผ่านเกณฑ์ ๖๐ %๒. ผ่านเกณฑ์ระดับคุณภาพ ๒ (พอใช้) จำนวน ๒ รายการขึ้นไป๓. ผ่านเกณฑ์ระดับคุณภาพ ๒ (พอใช้) จำนวน ๒ รายการขึ้นไป |